Με τον νικητή του ζευγαριού Χόνβεντ - Κραϊόβα κληρώθηκε η ΑΕΚ! Το ζευγάρι της Ένωσης ήταν το τελευταίο που βγήκε από την κληρωτίδα στη Νιόν της Ελβετίας και στο... τσακ οι "κιτρινόμαυροι" απέφυγαν την Τραμπζονσπόρ, το μπαλάκι της οποίας είχε βγει ακριβώς πριν! Το πρώτο παιχνίδι θα διεξαχθεί εκτός έδρας για την ΑΕΚ στις 8 Αυγούστου και η ρεβάνς θα διεξαχθεί στο ΟΑΚΑ στις 15 Αυγούστου, σε ένα ματς που θα είναι κεκλεισμένων των θυρών.

Χόνβεντ – Κραϊόβα: Η Χόνβεντ βγήκε στην Ευρώπη ως τέταρτη από το ουγγρικό πρωτάθλημα και στον πρώτο προκριματικό απέκλεισε τη Ζαλγκίρις από τη Λιθουανία, ενώ η Κραϊόβα μετέχει ως τρίτη ομάδα του περσινού ρουμανικού πρωταθλήματος (τέταρτη στα πλέι οφ) και στον πρώτο γύρο απέκλεισε την Σαμπάιλ από το Αζερμπαϊτζάν. To πρώτο ματς ανάμεσα στην Χόνβεντ και την Κραϊόβα θα διεξαχθεί την Πέμπτη στις 19.55 ώρα Ελλάδας, στην Ουγγαρία. Πρόκειται για μία αμφίρροπη αναμέτρηση, δεν υπάρχει ξεκάθαρο φαβορί με την Κραϊόβα θα θεωρείται πως έχει ένα ελαφρύ προβάδισμα πρόκρισης.

Δείτε πώς μετέδοσε το aek365 LIVE την κλήρωση πατώντας ΕΔΩ